wickkiey/tamil-wikipedia-markdown huggingface dataset:
# அறுபதாம் குறுவை (நெல்)



**அறுபதாம் குறுவை** (*Arubatham Kuruvai*) எனப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். ஒரு ஆண்டுக்கு ஜந்து போகம் சாகுபடி செய்யக்கூடிய இந்த நெல் வகை, அறுபது நாட்களில் அறுவடைக்கு வரக்கூடியது. **“சாசுடிகம்”** எனும் மற்றொருப் பெயரைக்கொண்ட அறுபதாம் குறுவையின் அரிசி, சிவப்பு நிறமுடைய நடுத்தர இரகமாகும்.  

## இவற்றையும் காண்க
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# சத்ய மூர்த்தி (நடிகர்)


**சத்ய மூர்த்தி** (*Sathya Murthi*) இந்தியாவைச் சேர்ந்த ஒரு திரைப்பட நடிகராவார். தமிழ்நாட்டைச் சேர்ந்த இவர் 1986 ஆம் ஆண்டு மே மாதம் முதல் தேதியன்று பிறந்தார். திரைப்படத் தயாரிப்பாளராகவும் உள்ள இவர் தப்புத் தண்டா என்ற தமிழ் மொழித் திரைப்படத்தில் நடித்துள்ளார்.
# ஆதிச்சபுரம்



**ஆதிச்சபுரம்** (*Adichapuram*) என்பது இந்தியாவின், தமிழ்நாட்டின், திருவாரூர் மாவட்டம், மன்னார்குடி வட்டத்தில், அமைந்துள்ள ஒரு சிற்றூர் ஆகும்.  

## மக்கள்தொகை
2001 ஆம் ஆண்டின் மக்கள்தொகை கணக்கெடுப்பின்படி, ஆதிச்சபுரம் கிராமத்தின் மொத்த மக்கள்தொகை எண்ணிக்கை 2110 ஆகும். இதில் ஆண்கள் 1031 பேரும், பெண்கள் 1079 பேரும் அடங்குவர். இக்கிராமத்தின் பாலின விகிதம் 1047 ஆகவும், எழுத்தறிவு விகிதம் 70 ஆகவும் உள்ளது.
# புதுக்கோட்டை மாவட்ட ஆட்சியர் அலுவலகம்


புதுக்கோட்டை மாவட்டமானது, ஜனவரி 14, 1974 அன்று திருச்சிராப்பள்ளி மாவட்டத்தின் முன்னாள் புதுக்கோட்டை கோட்டத்தின் சில பகுதிகள் மற்றும் தஞ்சாவூா் மாவட்டத்தின் சில பகுதிகளையும் சோ்த்து அப்போதைய முதல்வர் கலைஞர் கருணாநிதி அவர்களின் உத்தரவுப்படி உருவாக்கப்பட்டது. அவர் கேட்டு கொண்டதன் அடிப்படையில், மாவட்ட ஆட்சியர் தலைவர் அலுவலகம் அமைத்திட புதுக்கோட்டையை ஆண்ட கடைசி மன்னரான ராஜராஜகோபால தொண்டைமான் அவர்கள் வாழ்ந்த 99.99 ஏக்கர் பரப்பளவு கொண்ட அரண்மனை வளாகத்தை மிகவும் குறைந்த தொகைக்கு தமிழ்நாட்டு அரசுக்கு வழங்கியுள்ளார். அந்த அரண்மனையிலேயே தற்போதைய புதுக்கோட்டை மாவட்ட ஆட்சியர் அலுவலம் செயல்பட்டு வருகிறது.  

மன்னரின் இந்த ஈகைப்பண்பை பெருமைப்படுத்தும் வகையில் அப்போதைய முதல்வர் கலைஞர் கருணாநிதி அவர்கள், மன்னர் அவர்களின் உருவச் சிலையினை 14.3.2000 அன்று புதுக்கோட்டை மாவட்ட ஆட்சியர் அலுவலக வளாகத்தில் திறந்து வைத்து, புதுக்கோட்டை மாவட்ட ஆட்சியர் அலுவலகத்திற்கு **மன்னர் இராஜகோபால தொண்டைமான் மாளிகை** என்றும் பெயர் சூட்டியுள்ளார்.  

## பரப்பளவு
இவ்வலுவலகம் சுமார் 100 ஏக்கர் பரப்பளவு கொண்டதாகும்.இதன் கட்டிடங்கள் இண்டோ-சாரசெனிக் திராவிடியன் கலை அம்சத்துடன் கூடிய வகையில் கருங்கற்களால் கட்டப்பட்டுள்ளது.  

## சிறப்பு
இவ்வலுவலக முகப்பில் மன்னர் இராஜகோபால தொண்டைமானின் சிலை அமைக்கப்பட்டுள்ளது. மேலும் இதன் கோபுரம் நமணசமுத்திரம் தொடர் வண்டி இருப்பு பாதையில் இருந்து பார்த்தால் கூட நன்கு தெரியும் அளவில் கட்டப்பட்டுள்ளது.  

## செயல்படும் அலுவலகங்கள்
- மாவட்ட ஆட்சியர் அலுவலகம்
- ஊரக வளர்ச்சி அலுவலகம்
- பிற்பட்டோர் மற்றும் சீர்மரபினர் நலத்துறை
- ஆதிதிராவிடர் நலத்துறை
- சமுக நலத்துறை
- தமிழ் வளர்ச்சித்துறை
- செய்தி மக்கள் தொடர்பு துறை
- நில அளவைத்துறை
- கனிம வளத்துறை
- மாவட்ட தொழில் மையம்
- தபால் நிலையம்
- கலால் துறை ஆகிய அலுவலங்கள் அமைந்துள்ளன.மற்றும் கூட்ட அரங்குகளும் இவ்வளாகத்தில் அமைந்துள்ளன.
## மேற்கோள்
# மோசசு மைக்கேல் பாரடே

**மோசசு மைக்கேல் பாரடே** என்பவர் தமிழ்க் கவிஞர் ஆவார். 1980 முதலாக பல இதழ்களில் கவிதைகள் படைத்துள்ளார்.  
## பிறப்பும் இளமையும்
காஞ்சிபுரத்தில், ஜேசுதாஸ் இராமச்சந்திரன்- கிருபாவதிக்கு மகனாகப் பிறந்தவர். தமிழில் இளங்கலை, முதுகலைப் பட்டம் பெற்றுள்ளார். *தமிழ்ச் சித்தர் பாடல்களும் விவிலியமும்* எனும் தலைப்பில் ஆய்வு செய்து முனைவர் பட்டம் பெற்றுள்ளார். சென்னைக் கிறித்தவக் கல்லூரியில் தமிழ்த்துறைத் தலைவராகப் பணியாற்றியுள்ளார்.  
## தமிழ்ப் பணிகள்
மதுரையில் 1981 இல் நிகழ்ந்த உலகத் தமிழ் மாநாட்டிலும், உலகக் கிறித்தவத் தமிழ்ப் பேரவை மாநாட்டிலும் கலந்து கொண்டு ஆய்வு கட்டுரைகள் படைத்துள்ளார். நியூயார்க், கனடா, கோலாலம்பூர், கொழும்பு ஆகிய நாடுகளில் நடைபெற்ற கருத்தரங்குகளில் கலந்து கொண்டு சொற்பொழிவுகள் ஆற்றியுள்ளார்.  
## படைப்புகள்
- சிலுவையினடியில் சிந்திய மலர்கள்
- சிலுவைவழிச் சிந்தனைகள்
- ஞான நொண்டி நாடகம்
- ஏட்டில் வடித்த தேன்
- கிறித்தவத் தமிழியல் ஆய்வுக்கோவை
- ஒரு கிறித்தவ ஆசிரியர் உருவாகிறார்
- தஞ்சை வேதநாயக சாஸ்திரியார் படைப்புகள்- ஓர் ஆய்வு
முதலான பல நூல்களைப் படைத்துள்ளார்.  
## விருதுகள்
1986 ஆம் ஆண்டு, உலகக் கிறித்தவத் தமிழ்ப் பேரவையில், அருட்கலைஞர் எனும் விருதையும்,1996 இல் நியூயார்க் தமிழ்க் கிறித்தவக் கோயிலில், தகுதிமிகு சேவையாளர் எனும் பட்டத்தையும்,உலகத் தமிழ்ப் பேரவையில், தமிழ்மாமணி எனும் விருதையும் பெற்றுள்ளார்.  
1) www.Tamil virtual university. com பார்த்த நாள் 19-7-17.  
2) ப.முத்துக்குமாரசுவாமி, இருபதாம் நூற்றாண்டின் 100 தமிழ்க் கவிஞர்கள் பழனியப்பா பிரதர்ஸ். 2004.
# குறள்பீடம் விருது



குறள்பீடம் விருது செம்மொழித்தமிழில் சிறந்த தொண்டாற்றிய தமிழறிஞர்களுக்கு இந்தியக் குடியரசுத்தலைவரால் வழங்கப்படும் வாழ்நாள் சாதனை விருது ஆகும்.இவ்விருது 2005 இல் மத்திய மனிதவள மேம்பாட்டுத் துறையின்கீழ் செயல்படும் மத்திய செம்மொழி உயராய்வு நிறுவனத்தால் வழங்கப்படுகிறது<ref>.ஆண்டுதோறும் இருவருக்கு இவ்விருது வழங்கப்படுகிறது.ஒன்று இந்தியருக்கும், மற்றொன்று இந்தியரல்லாத நபருக்கும் வழங்கப்படுகிறது.இவ்விருதில் 5 இலட்சம் ரூபாய் ரொக்கமும்,பதக்கமும்,பொன்னாடையும் அடங்கும்.  

## விருதுபெற்றோர்
1.முனைவர்.ஜார்ஜ்.எல்.கார்ட்-2005-2006  
2.முனைவர்.ஜாரொசிலேவ்வாசக்  
3.முனைவர்.ஜான் ரால்சுடன் மேர்  
4.பேராசிரியர்.பிரான்சுக்ராசு- 2008-2009  
5.முனைவர்.ஈவா வில்டன்
# ஸ்டீபன் பார்க்

**Stephen Parke** (born 1950) is a New Zealand physicist. He is a Senior Scientist and Head of the Theoretical Physics ஸ்டீபன் பார்க் (Stephen Parke)  
ஸ்டீபன் பார்க் (1950 இல் பிறந்தவர்) ஒரு நியூசிலாந்து இயற்பியல் வல்லுநர் ஆவார். இவர் ஃபெர்மி தேசிய முடுக்கி ஆய்வகத்தின் முதுகலை அறிவியல் துறையின் தலைவர் மற்றும் மூத்த விஞ்ஞானி ஆவார். [1].  
நியூஸிலாந்திலுள்ள கிஸ்னோனில் பிறந்தவர், பார்க், நியூசிலாந்தில் உள்ள செயிண்ட் பீட்டர்ஸ் கல்லூரி, ஆக்லாந்து மற்றும் ஆக்லாந்து பல்கலைக்கழகம் ஆகியவற்றின் பட்டதாரி மாணவர். அவர் ஹார்வர்ட் பல்கலைக்கழகத்தில் கோட்பாட்டு துகள் இயற்பியலில் ஒரு முனைவர் பட்டம் பெற்றார் . ஃபெர்மி தேசிய முடுக்கி ஆய்வகத்திற்குச் செல்வதற்கு முன்னர் அவர் ஸ்டான்ஃபோர்டு லீனியர் முடுக்கி மையத்தில் (1980-1983) தொடர்பு வைத்திருந்தார். அவர் பார்க்-டெய்லர் பெருக்கங்களின் தோற்றுவிப்பாளராகவும் இருக்கிறார், இது குவாண்டம் குரோமோடினமிக்ஸில் சிதறல் முறைகளைப் பயன்படுத்தி சிதர்சிமெட்ரி போன்ற சமச்சீர் வழிமுறைகளைப் பயன்படுத்தி சிதறல் அளவீட்டுகளை கணக்கிடுவதற்கான ஒரு புதிய அணுகுமுறையை வழங்கினார்.பார்கே நியூட்ரினோ இயற்பியல் மற்றும் மேல் குவார்க்கின் இயற்பியலிலும் ஒரு நிபுணர் ஆவார்  
"Rutherford explanation this week". University of Canterbury. 26 May 2008.  
Department at the Fermi National Accelerator Laboratory (Batavia, Illinois).  

y.
# குப்புப்பிள்ளை சாவடி



**குப்புப்பிள்ளை சாவடி** (Kuppupillai savadi) இந்தியா, தமிழ்நாடு மாநிலத்தில் , கடலூர் மாவட்டம், காட்டுமன்னார்கோயில் நகர பஞ்சாயத்தில் உள்ள  ஒரு சிறிய கிராமமாகும். இது காட்டுமன்னார்கோயில் நகர பஞ்சாயத்துக்கு உட்பட்ட  16 வது வார்டு ஆகும். குப்புப்பிள்ளை சாவடியில்  வடக்கு தெரு மற்றும் தெற்கு தெரு என இரண்டு தெருக்கள்  உள்ளன. இது காட்டுமன்னார்கோயில் பேருந்து நிலையத்திலிருந்து 2 கி.மீ. தொலைவில் அமைந்துள்ளது.
# நாமத்தலை வாத்து


**நாமத்தலை வாத்து** எனப்படும் மகுடித் தாரா (Eurasian wigeon - *Anas penelope*) தமிழ்நாட்டிற்கு வலசை வரக்கூடிய ஆனசு என்ற பேரின வகையைச் சேர்ந்த ஒரு நீர்ப்பரப்பில் மேயும் டாப்ளிங் வாத்து ஆகும்.  

## கள இயல்புகள்
- ஆண் (இனப்பெருக்க காலத்தில்) : சாம்பல் நிறம் உடையது; தலை மற்றும் கழுத்து செம்பழுப்பு நிறத்தில் இருக்கும்.
- முன் நெற்றியில் உள்ள இளமஞ்சள் நிறத் திட்டு இதன் பெயருக்கு காரணமாக அமைகின்றது.

## பரவல் மற்றும் வாழ்விடம்
பொதுவாக ஐரோப்பிய, ஆசியப் பகுதிகளுக்கு (வட இந்தியா உள்ளிட்ட பகுதிகளுக்கு) மகுடித் தாராக்கள் பெருமளவில் வலசை வருகின்றன; கிழக்கு மற்றும் தென் இந்தியப் பகுதிகளில் இவற்றை அதிகம் காண இயலாது. ஏரிகள், குளங்கள் மற்றும் சதுப்பு நிலங்களில் அதிகம் காணப்படும் -- இருப்பினும் சில சமயங்களில் அலையாத்தி காடுகளிலும் உவர் நீர் நிலங்களிலும் இவற்றைக் காணலாம்.  

### இனப்பெருக்கம்
இவை ஆர்க்டிக் வட்டத்திற்கு வடக்கே (அதாவது, ஐசுலாந்து, ஸ்காட்லாந்து முதல் காம்சட்கா வரை உள்ள பகுதிகள்) இனப்பெருக்கம் செய்கின்றன.
# பாடி ஏரி



**ஏரி பாடி** (*Lake Badi*) என்ற இந்த ஏரி, இந்தியாவின் இராசத்தான் மாநிலத்திலுள்ள உதயப்பூர் நகரத்தில் அமையப் பெற்றுள்ள செயற்கை நன்னீர் ஏரியாகும். உதயப்பூரிலிருந்து சுமார் 12 கிலோ மீட்டர் தொலைவில் உள்ள பாடி என்ற நாட்டுப்புறப் பகுதியில் அமைந்துள்ள இது, அப்பகுதி குடிநீர் தேவையை சரிசெய்யும் பொருட்டு உருவாக்கப்பட்ட ஏரி ஆகும்  

1625 - 1680 களின் இடைபட்ட காலத்தில், கட்டிமுடிக்கப்பட்ட இந்த ஏரியானது பஞ்சத்தின் பேரழிவுகளில் இருந்து மக்களை பாதுகாத்துக்கொள்ளும் நோக்குடன் "மகாராண ராஜ் சிங்" என்பவரால் தாபிக்கப்பட்டது. தன் தாயார் ஜனதேவிக்கு பிறகு "ஜியான் சாகர்" என்று பெயரிட்ட இந்த ஏரி, அனைத்து வித தண்ணீர் தட்டுபாடுகளை சரி செய்யும் நீர்நிலையாக விளங்குகிறது.  

155 கிலோ மீட்டர் பரப்பளவில் படர்ந்துள்ள இது, 180 மீட்டர் நீளமும் 18 மீட்டர் அகலமும் கொண்டது. 1973 ஆம் ஆண்டில் வானம் பொய்த்தபோது மக்களுக்கு ஏற்பட்ட குடிநீர் பிரச்சினையை இந்த ஏரிதான் சரிசெய்தது குறிப்பிடத்தக்கது.  

## உலா தளம்
சாத்ரித் எனப்படுகிற முக்கலை அரங்குகள், மற்றும் நீல வானத்தை பிரதிபலிக்கும் முடிவில்லாத அமைதியான ஒரு இயற்கை காட்சியை பார்வையாளர்களுக்கு இவ்வேரி வழங்குகிறது. மேலும் முக்கிய சுற்றுலா தளங்களில் ஒன்றாக உள்ள இது, காண வரும் பார்வையாளர்கள் பயன்படுத்தும் வகையில் மகிழுந்துகள், பேருந்துகள் போன்றவை இந்த இடத்திற்கு உதயப்பூர் நகரத்தில் இருந்து இயக்கப்படுகிறது.  

## படிமக்கோப்புகள்
# ஜால்மகன் (டி டபிள்யூ - 6167) (நெல்)


**ஜால்மகன் (டி டபிள்யூ - 6167)** (*Jalmagan (DW-6167*) என்பது; 1978 ஆம் ஆண்டு அறிமுகப்படுத்தப்பட்ட, மரபுசாரா, நீண்டக்கால, நெல் வகையாகும். தமிழகத்தில் ஆகத்து - செப்டம்பர் மாதம் வரையிலான சம்பா பட்டத்திற்கு ஏற்றதாக கருதப்படும் இது, 160 நாட்களில் அறுவடைக்கு வரக்கூடியது.  

**பரோ** (* Barho*) எனும் நெல் வகையிலிருந்து தெரிவுசெய்து உருவாக்கப்பட்ட இந்நெல் வகை, வெள்ளம் புரண்ட பகுதிகளில் செழித்து வளரக்கூடியது. 150 - 400 சென்டிமீட்டர் (*150-400 cm*) உயரமான இந்த நெற்பயிரின் தானியமணிகள், குறுகி தடித்து காணப்படுகிறது. 3000 - 3500 கிலோ வரை (*30-35 Q/ha*) மகசூல் தரவல்ல இந்த நெல் இரகம் வடஇந்தியப் பகுதியான உத்தரப் பிரதேசத்தில் பெரும்பான்மையாக பயிரிடப்படுகின்றது.
# பென்சிமிடசோல்


**பென்சிமிடசோல்** (*Benzimidazole*) ஒரு பல்வளைய அரோமேடிக் கரிமச் சேர்மம் ஆகும். இந்த இருவளையச் சேர்மம் பென்சீன் மற்றும் இமிடசோல் ஆகியவற்றின் பிணைவு (fusion) அமைப்பாக உள்ளது. இச்சேர்மம் ஒரு  நிறமற்ற திண்மமாகும்.  

## தயாரிப்பு
பென்சிமிடசோல் o-பினைலீன்டையமீன் மற்றும் பாமிக் அமிலம் அல்லது சமானமான டிரைமெதில் ஆர்த்தோபார்மேட் ஆகியவற்றின் குறுக்க வினையின் காரணமாக தயாரிக்கப்படுகிறது:  
: C<sub>6</sub>H<sub>4</sub>(NH<sub>2</sub>)<sub>2</sub> + HC(OCH<sub>3</sub>)<sub>3</sub> &#x2192; C<sub>6</sub>H<sub>4</sub>N(NH)CH + 3 CH<sub>3</sub>OH  
பாமிக் அமிலத்திற்குப் பதிலாக குறுக்க வினையானது ஆல்டிகைடுகளைக் கொண்டு நடத்தப்பட்டு அதைத் தொடர்ந்த ஆக்சிசனேற்றமும் நடந்தால் 2-இல் பதிலியிடப்பட்ட வழிப்பொருட்கள் கிடைக்கப்பெறுகின்றன. இந்த முறையானது 2-வது கார்பனில் பதிலியிடப்பட்ட பென்சிமிடசோல்களைத் தயாரிக்கப் பயன்படுத்தப்படுகின்றது.  

## வேதிவினைகள்
பென்சிமிடசோல் ஒரு காரம் ஆகும்:  
: C<sub>6</sub>H<sub>4</sub>N(NH)CH + H<sup>+</sup> &#x2192; [C<sub>6</sub>H<sub>4</sub>(NH)<sub>2</sub>CH]<sup>+</sup>  
இதை விட வலிமையான காரங்களால் புரோட்டான் நீக்கம் செய்யப்படலாம்:  
: C<sub>6</sub>H<sub>4</sub>N(NH)CH + LiH &#x2192; Li [C<sub>6</sub>H<sub>4</sub>(NH)<sub>2</sub>CH] + H<sub>2</sub>  
இமீனானது அல்கைலேற்றம் செய்யப்படலாம். மேலும் இது அணைவுச் சேர்மங்களில் ஈனிகளாகவும் செயல்படலாம். உயிர்ச்சத்து B12 இல் காணப்படும் *N*-ரிபோசில்-டைமெதில்பென்சிமிடசோல் என்பது சிறப்புமிக்க, முதன்மையான பென்சிமிடசோலின் அணைவுச் சேர்மமாகும்.  

N,N'-டைஅல்கைல்பென்சிமிடசோலியம் உப்புகளானவை சில குறிப்பிட்ட N-பல்வளைய கார்பீன்களின் முன்னோடிச்சேர்மங்களாக உள்ளன.  

## பயன்பாடுகள்

பென்சிமிடசோல்கள் பெரும்பாலும் உயிரியச்செயல்பாடுகள் கொண்டவை. பல ஒட்டுண்ணிப் புழுவெதிரி மருந்துகள் (அல்பென்டசோல், மெபென்டசோல், டிரைகிளாபென்டசோல் மற்றும் சில.) பென்சிமிடசோல் வகை சேர்மங்களைச் சார்ந்தவையாகும். பென்சிமிடசோலைக் கொண்ட பூஞ்சைக்கட்டுப்படுத்திகள் சந்தைப்படுத்ததப்பட்டுள்ளன. இவை, பூஞ்சைகளின் நுண்குழலங்களில் ஒட்டிக்கொண்டு ஐபாக்களின் வளர்ச்சியை தடைசெய்கிறது.  இவை கதிர்களின் நுண்குழலங்களில் ஒட்டிக்கொண்டு உட்கருவின் பிரிவினையும் தடை செய்கிறது.  

பென்சிமிடசோல் ஓபியாய்டு குடும்பமானது (உதாரணம்: எடோனிடசீன்) பல வலிமையான காரணிகளை உள்ளடக்கியுள்ளது.  

தற்போது பயன்படுத்தப்படும் அச்சடிக்கப்பட்ட மின்னணுச்சுற்றுப்பலகை தயாரிப்பில் பென்சிமிடசோல் ஒரு கரிம பற்றவைப்பான் பாதுகாப்புப் பொருளாக பயன்படுத்தப்படலாம்.  

பல சாயப்பொருட்கள் பென்சிமிடசோல்களிலிருந்து பெறப்படுகின்றன.  

பென்சிமிடசோல் எதிர்ஆண்ட்ரோசென்னான கேலேடெரோன் தொகுப்பு முறை தயாரிப்பில் பங்குபெறுகிறது.
# சாவில் பிழைத்தல்

**சாவில் பிழைத்தல்** (Terminal lucidity) என்பது மிகவும் அரிதாகவும் எதிர்பாராமலும் நிகழ்வது ஆகும். கடுமையான நரம்பியல் நோயாலும், மன நோயினாலும் பாதிக்கப்பட்டு சாக இருக்கும் நோயாளிகளுக்கு, இறுதி நேரத்தில் எதிர்பாராத வகையில் நினைவு திரும்பி வரக்கூடிய நிலையும், மனமும் தெளிவு பெறுகிற நிலையும் ஏற்படுவது அரிதாக நிகழ்கிறது. மனச்சிதைவு, மூளைக் கட்டி, வாத நோய், கடும் காய்ச்சல், அல்சீமர் நோய் ஆகியவற்றினால் பாதிக்கப்பட்ட நோயாளிகளிடமும் இந்த எதிர்பாராத நல்ல திருப்பம் ஏற்படும் வாய்ப்புகள் உண்டு.  
சாகும் தறுவாயில் ஒரு வாரக் காலத்தில் படிப்படி முன்னேற்றம் ஏற்படுவது உண்டு. சாகும் நிலையில் சில மணி நேரத்தில் இந்த தெளிவு நிலை ஏற்படுவதும் உண்டு.  

இந்த வியக்கத்தக்க அரிய மருத்துவ நிகழ்வுகள் குறித்து உயிரியல் ஆராய்ச்சி அறிஞர் மைக்கேல் நேம் என்பவர் பல ஆய்வுக் கட்டுரைகளும் நூலும் எழுதியிருக்கிறார்.  

## இதனையும் பார்க்க
மைக்கேல் நேம் இணையத் தளம்  

## மேற்கோள்
# மஞ்சள் குருகு


**மஞ்சள் குருகு** (*yellow bittern*, *Ixobrychus sinensis*) எனப்படும் **மணல் நாரை** அல்லது மஞ்சள் கொக்கு என்பது ஒரு சிறிய வகைக் குருகு. இவை இந்தியத் துணைக்கண்டத்தின் வட பகுதிகளிலும் ஜப்பான், இந்தோனேசியா ஆகிய நாடுகளிலும் இனப்பெருக்கம் செய்கின்றன; பொதுவில் இவை வலசை போவதில்லை எனினும் வட பகுதிகளிலுள்ள சில பறவைகள் சிறிய தொலைவிற்கு உள்நாட்டு வலசை செல்கின்றன.  

## கள இயல்புகள்

### உடல் தோற்றம்
செங்குருகைப் போன்று இதுவும் ஒரு சிறிய ஒல்லியான வகைக் குருகு; ஒட்டுமொத்த தோற்றத்தில் குருட்டுக் கொக்கு போல் இருந்தாலும், இது பறக்கும் போது இதன் மஞ்சள் கலந்த வெண் பழுப்பு நிற உடலும் கருத்த இறக்கைகளும் இதனை வேறுபடுத்திக் காட்டும்.  

### வளர்ந்த ஆண்

புதர் போன்ற கருத்த கொண்டை; பின்புறம் மஞ்சள் கலந்த பழுப்பு நிறம் உடையது. வால் சாம்பல் கலந்த கருமை நிறம் கொண்டது.
# உளுந்தூர்பேட்டை தொடருந்து நிலையம்


**உளுந்தூர்பேட்டை தொடருந்து நிலையம்** (*Ulundurpet railway station*, நிலைய குறியீடு:*ULU*) தமிழகத்தின், கள்ளக்குறிச்சி மாவட்டத்தில், உளுந்தூர்பேட்டை நகரில் அமைந்துள்ள ஒரு தொடருந்து நிலையம் ஆகும். இது விழுப்புரம் - திருச்சிராப்பள்ளி வழித்தடத்தில் அமைந்துள்ளது. இது தெற்கு ரயில்வே மண்டலத்தின் திருச்சிராப்பள்ளி இரயில்வே கோட்டத்தின் இரயில் நிலையங்களில் ஒன்றாகும்.  

## இடம் மற்றும் அமைப்பு
இது தென்னிந்தியாவின் சுங்க மையங்களில் ஒன்றான உளுந்தூர்பேட்டை சுங்கச்சாவடி, தேசிய நெடுஞ்சாலை-45ன் அருகில் இந்த இரயில் நிலையம் அமைந்துள்ளது. இந்த நிலையத்தில் 2 நடைமேடை உள்ளது.  

## போக்குவரத்து
உளுந்துபேட்டை நகரமானது, ஊராட்சி மற்றும் உளுந்தூர்பேட்டை வட்டம் மற்றும் உளுந்தூர்பேட்டை மாநில சட்டமன்ற தொகுதியின் தலைமையகமாக இருந்தாலும் இந்நிலையத்தைக் கடந்து செல்லும் பல தொடருந்துகளில், மதுரை - விழுப்புரம் பயணிகள் வண்டி மட்டுமே இந்த நிலையத்தில் நிறுத்தப்படுகிறது.  

- விருத்தாச்சலம் சந்திப்பு (20 கி.மீ.)
- (36&nbsp;km)
| 1. | 56705/56706 | விழுப்புரம் | மதுரை | பயணிகள் வண்டி | தினசரி | } |
| --- | --- | --- | --- | --- | --- | --- |
# சாத்தமங்கலம்


**சாத்தமங்கலம்** (*Sathamangalam*) என்பது இந்திய மாநிலமான தமிழ்நாட்டின் அரியலூர் மாவட்டத்தில் அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி சாத்தமங்கலத்தின் மொத்த மக்கள் தொகை 2718 ஆக இருந்தது. ஆண்கள் 1390 பேரும் பெண்கள் 1328 பேரும் இருந்தனர்.
# சாதுல்சகர் சட்டமன்றத் தொகுதி



**சாதுல்சகர் சட்டமன்றத் தொகுதி** *(Sadulshahar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஸ்ரீ கங்காநகர் மாவட்டத்தில் அமைந்துள்ளது. இது கங்காநகர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2008 | சந்தோசு குமார் சகரன் | இந்திய தேசிய காங்கிரசு</br> |
| 2013 | குர்சந்த் சிங் | பாரதிய ஜனதா கட்சி</br> |
| 2018 | செகதீசு சந்தர் | இந்திய தேசிய காங்கிரசு</br> |
| 2023 | குர்வீர் சிங் | பாரதிய ஜனதா கட்சி</br> |

## தேர்தல் முடிவுகள்
### 2023
# சுரேந்தர் பால் சிங்

**சுரேந்தர் பால் சிங்** இந்திய அரசியல்வாதி மற்றும் பாரதிய ஜனதா கட்சியில் உறுப்பினராக உள்ளார். ராஜஸ்தான் கரன் பூர் தொகுதியில் இருந்துராஜஸ்தான் சட்டமன்ற உறுப்பினர்களில் சுரேந்தர் பால் ஒருவர் ஆவார். அவர் ராஜஸ்தான் அரசின் தொழிலாளர் மற்றும் வேலைவாய்ப்பு, தொழிற்சாலை மற்றும் கொதிகலை ஆய்வாளர் ஆவார்
# அனுப்கர் சட்டமன்றத் தொகுதி



**அனுப்கர் சட்டமன்றத் தொகுதி** (*Anupgarh Assembly constituency*) இராசத்தான் சட்டப் பேரவைத் தொகுதிகளுள் ஒன்றாகும். இது பட்டியல் இனத்தவருக்கு ஒதுக்கப்பட்ட தொகுதியாகும்.  

அனுப்கர் சட்டமன்றத் தொகுதி பிகானேர் மக்களவைத் தொகுதி<nowiki/>யில், ஐ. எஸ். ஆர். சி. சேலம்பூரா மற்றும் ஐ. எல். ஆர். சி. பண்டா காலனி ஆகியவற்றையும் தவிர்த்து, கர்சானா வட்டம் மற்றும் அனுப்கர் வட்டம் பகுதியிலிருந்து அனைத்து வாக்காளர்களையும் உள்ளடக்கியது.  

## சட்டமன்ற உறுப்பினர்கள்

| 2008 | பவன் குமார் டுக்கல் | இந்தியப் பொதுவுடமைக் கட்சி (மார்க்சிஸ்ட்) |
| --- | --- | --- |
| 2013 | சிம்லா பவாரி | பாரதிய ஜனதா கட்சி |
| 2018 | பி. சந்தோசு |  |
| 2023 | சிம்லா தேவி | இந்திய தேசிய காங்கிரசு |
# லால் சந்த்

**இலால் சந்த்** (உருது: لال چند) என்பது பாக்கித்தானின் தேசிய அரசியல் சட்டமன்ற உறுப்பினர், பாக்கித்தான் தெகிரிக்-இ-இன்சாப் ஆவர்.  
## அரசியல் வாழ்க்கை
2008 பொதுத் தேர்தலில் பாக்கித்தான் பொதுத் தேர்தலில் சிறுபான்மையினருக்கு ஒதுக்கப்பட்ட இடமாக அவர் தேசிய சட்டமன்ற உறுப்பினராகத் தேர்ந்தெடுக்கப்பட்டார்.  

அவர் பாக்கித்தான் பொது தேர்தல், 2013 சிறுபான்மையினருக்காக ஒதுக்கப்பட்டுள்ளது இருக்கை தேசிய சட்டமன்ற உறுப்பினராகத் தேர்ந்தெடுக்கப்பட்டார்.
# யூரிமமைன்


**யூரிமமைன்** அல்லது **யூரேமமைன்** (Yuremamine) என்பது *மீமோசா தெனூயீபுலோராவின் (Mimosa tenuiflora)* பட்டையிலிருந்து 2005-ம் ஆண்டு தனித்தெடுக்கப்பட்ட ஒரு தாவரயிண்டோலியக் (phytoindole) காரப்போலி.  

கண்டுபிடிக்கப்பட்ட வேளையில் அது தவறுதலாக சிவப்பிண்டோலியக் (pyrrolo[1,2-a]indole) கட்டமைப்பில் சேர்க்கப்பட்டு ஒரு புதிய இண்டோல் காரப்போலியைச் சார்ந்திருப்பததாகக் கருதப்பட்டது. ஆனால், 2015-ம் ஆண்டில் உயிரியூக்கப்பட்ட யூரேமமைனின் முழுச் செயற்கைக் கூட்டிணைப்பு இதன் கட்டமைப்பு மஞ்சட்போலியின் (flavonoid) வழிப்பொருளைப் போன்றிருப்பதை வெளிப்படுத்தியது.  

முதலில் யூரேமமைன் தனித்தெடுக்கப்பட்ட போது அந்தக் காரப்போலி இயற்கையாகவே ஊதா நிற திடப்பொருளாகக் கிடைக்கப்பெற்றது, ஆனால் முழுச் செயற்கைக் கூட்டிணைப்பு யூரேமமைனை ஒரு நிறமற்ற இணைவற்ற அமீனாக வெளிப்படுத்தியது. உயர் செயல்பாட்டுத் திரவ நிறச்சாரல் பிரிகையின் தூய்மையாக்கலின் போது உருவாகும் முப்புளோரோஅசிட்டிக் அமிலம் அதற்கு ஊதா நிறத்தைக் கொடுக்கிறது.
# நிழல் (ஒளியியல்)

**நிழல்** என்பது ஓா் ஒளிமூலத்திலிருந்து வரும் ஒளிக்கதிா்கள் ஒளிபுகாப் பொருளால் தடைப்படும் பொழுது ஏற்படுகின்ற ஓா் இருண்ட பகுதியாகும்.  

## நிழல்கள் ஏற்படும் விதம்

AB என்ற ஒரு ஒளிபுகாப் பொருள், ஒரு மின்னிழை விளக்கிற்கும், சுவா்ப்பரப்பிற்கும் இடையே வைக்கப்படுகிறது. A,B க்கு இடையே விழும் கதிா்கள் AB என்ற பொருள் வழியே செல்ல முடிவதில்லை. AB க்கு பின்புறம், சுவரின் பரப்பு ஒளியைப் பெறுவதில்லை. சுவரின் மற்ற பகுதிகள் ஒளியைப் பெறுகின்றன. எனவே, பொருளின் A<sub>1</sub> B<sub>1</sub> என்ற நிழல் சுவா்ப்பரப்பில் ஏற்படுகின்றது. நிழலின் உருவமானது, பொருளின் உருவத்தையே பெற்றுள்ளது.  

## நிழல்கள் உருவாகும் விதம் - கருநிழல் மற்றும் புறநிழல்
ஒரு புள்ளி ஒளிமூலத்திலிருந்து வரும் ஒளியின் பாதையில் ஓா் ஒளிபுகாப் பொருளை வைத்தால், திரையில் ஏற்படும் நிழல் ஒரே சீரான கருமையான நிழலாக இருக்கும். இதுவே **கருநிழல்** எனப்படும்.  

ஓா் அகன்ற அல்லது பெரிய ஒளி மூலத்திலிருந்து வரும் ஒளியின் பாதையில் ஓா் ஒளிபுகாப் பொருள் வைக்கப்பட்டால், திரையில் கருநிழல் பகுதி ஏற்படுகிறது. இப்பகுதியில் ஒளி வந்து சேருவதில்லை. கருநிழல் பகுதியைச் சுற்றிலும் ஓரளவு ஒளியுள்ள வளைய நிழல் பகுதியைக் காணலாம்.
# ஆற்றுப்பாலை


**ஆற்றுப் பாலை** என்பது ஆற்று படுகையிலும் ஈரமுள்ள இடங்களிலும் வளரும் மரம். இதற்கு ஆற்றுப்பாலை என்றும் இலை மாற்றி என்றும் பெயா்.இலைகள் மாறிமாறி வளா்ந்திருக்கும்.  
## பொதுக்குணம்
ஆற்றுப் பாலை இலைகள் உடல் வலியைப் போக்கும். வீக்கத்தைக் குறைக்கும். காய்ச்சலைக் குறைக்கும்.  
## காய்ச்சல் மருந்து
ஆற்றுப்பாலை மரத்தின் பட்டையை மென்மையாக 100 கிராம் எடைஎடுத்து ஒரு மண் சட்டியில் போட்டு500 மி.லிட்டா் தணணீா் விட்டு மூடி முக்காலும் சுண்ட எாித்து இறக்கவும்.ஆறியதும் இரண்டு தேக்கரண்டி தேனை கலந்து இரண்டு பங்காக்கி காலை மாலை இரண்டு வேளைகள் உட்கொள்ளவும். இரண்டு நாட்கள் மட்டும் போதும் காய்ச்சல் தீர்ந்துவிடும்.  
===
# திறக்கோயில்



**திறக்கோயில்** என்பது இந்தியாவின், தமிழ்நாட்டில் உள்ள திருவண்ணாமலை மாவட்டம், தெள்ளார் தாலுகாவில் உள்ள ஒரு கிராமமாகும். இங்கு வாழும் மக்களின் முக்கியத் தொழில் விவசாயம் ஆகும். இது ஒரு சமணத்தலமாகும். இங்குள்ள மலைக்கு கீழே சுமார் 25அடி உயரத்தில் ஒரு தனி பாறையில் நான்கு சமண தீர்த்தங்கரர்களின் உருவங்கள் மிக நேர்த்தியாக வடிக்கப்பட்டுள்ளது.  

## சொற்பிறப்பியல்
பாறை என்று பொருள்படும் *துருகல்* என்ற வார்த்தையிலிருந்து இந்த கிராமம் இப்பெயரைப் பெற்றதாக நம்பப்படுகிறது. பின்னர் இது *திறக்கோல்* என திருகி, பின்னர் திறக்கோயில் என மருவியிருக்கலாம்.  

## அமைவிடம்
வந்தவாசியின் தென்மேற்கில், 15 கி. மீ தொலைவிலும் பொன்னூரின் தத்துவ மையத்திலிருந்து 7 கி. மீ. தொலைவிலும் திறக்கோயில் ஊர் அமைந்துள்ளது. திறக்கோயில் மலையானது 1 கி. மீ., வடகிழக்கு திசையில் உள்ளது.  

## போக்குவரத்து
மழையூர் - தேசூர் - கீழ்புதுார் ஆகிய இடங்களிலிருந்து அரசு மற்றும் தனியார் பேருந்து வசதிகள் இருக்கின்றன.திறக்கோவில் சாலை சந்திப்பிலிருந்து ஒரு கிலோமீட்டர் தொலைவில் இந்த சிறிய கிராமம் அமைந்துள்ளது.  

## திறக்கோயில் மலை மற்றும் திகம்பர சமணக் கோயில்
திறக்கோயில் மலையில் இயற்கையாக உருவான மூன்று சிறிய குகைகள் உள்ளன. அதில் ஒன்று மலையின் தென்பகுதியின் மையத்திலும் மற்ற இரண்டு மலைக்கு மேற்கு மற்றும் கிழக்கு பக்கங்களிலும் உள்ளன. இந்த குகைகள் பொ.ஊ. 8 ஆம் நூற்றாண்டில் சமணத் துறவிகளால் சமண பள்ளியாக பயன்படுத்தப்பட்டது. இக்குகைகள் ஒரே கல்லால் 25 அடி உயரம் உடையதாகும். நான்கு பக்கங்களிலும் நன்றாக செதுக்கப்பட்ட நான்கு தீர்த்தங்கரர் சிலைகள் (மகாவீரர், பார்சுவநாதர், ரிஷபநாதர், சந்திரநாதர்) உள்ளன. பொ.ஊ. 10 ஆம் நூற்றாண்டுவரை தண்டபுரம் என அழைக்கப்பட்டது. முதலாம் இராஜராஜ சோழனின் பொ.ஊ. 1007 கல்வெட்டுகள், இந்தக் குகையின் வாழ்விடங்களை சங்கரைப் பள்ளி மற்றும் மை சுத்தப் பள்ளி என குறிப்பிடுகிறது. இங்கு சமீபத்தில் கட்டப்பட்டுள்ள கோயிலில் மகாவீரர் சிலை வழிபாடு நடைபெறுகிறது. இக்கோயில் வளாகம் முழுவதும் இந்திய தொல்லியல் துறையால் பாதுகாக்கப்படுகிறது.  

## காட்சிப்பதிவுகள்
# அலைபேசி கோப்பகம்


**அலைபேசி கோப்பகம்** (*mobile directory*) என்பது செல்லிடத் தொலைபேசி சந்தாதாரர் விபரங்களின் தொகுப்பு ஆகும். பொதுவாக, அலைபேசி இயக்கக  இயக்குனர்கள் ஒரு அலைபேசி கோப்பகத்தை வெளியிடுவதில்லை. சில மூன்றாம் தரப்பு வலைத்தளங்கள் தலைகீழ் தேடல் மூலம் அலைபேசி அடைவு வசதிகளை வழங்குகின்றன.
# பி. வி. வனஜா பாய்

**பானியம் வுப்பு வனஜா பாய்** (Panyam Vuppu Vanaja Bai நவம்பர் 27, 1930 – ஆகஸ்டு 10, 2007) இவர் ஒரு இந்திய சமூக செயற்பாட்டாளர், சிந்தனையாளர், சமூக ஆர்வலர், இந்திய தேசிய காங்கிரஸ் கட்சியின் தீவிர அரசியல் தலைவா். அவள்எ ளியவருக்கு கல்வி அளித்தல், கிராமப்புற மேம்பாடு, பெண்கள் முன்னேற்றம் எனப் பல துறைகளில் அவள் ஈடுபட்டவராவார். அவள் மகிளா சமாஜத்தின் நிறுவனர் ஆவார்.  

## ஆரம்ப வாழ்க்கை
வனஜா பாய் நவம்பர் 27, 1930 இல் சென்னை மாகாணத்தில் பிறந்தார். அவளை தந்தை, பல்லாய் வெங்கட சுபா ராவ், பிரித்தானிய ஆட்சி காலத்தில் சென்னை மாகாணத்தில் ஒரு சிவில் ஊழியராகப் பணியாற்றினார்.  

## தொழில்
வனஜா பாய் நல்வாழ் கூட்டுறவு சங்கத்தின் நிறுவனர் மற்றும் பன்யாமில் உள்ள சாரதா மகிளா மண்டலத்தின் தலைவராகவும் இருந்தார். அவள் குண்டக்கல் ரயில்வே பிரிவு குழுவில் உறுப்பினராகவும், சர்க்கரை தொழிற்சாலை இயக்குநராகவும், பன்யாம் கிராம பஞ்சாயத்தின் உறுப்பினராகவும் இருந்தார்.  

கர்னூல் மாவட்டத்தின் மாவட்ட காங்கிரஸ் குழு உறுப்பினர். கர்னூல் மாவட்டத்தில் இந்திய தேசிய காங்கிரஸ் (INC) ஸ்தாபிக்கப்பட்டதில் அவளை பங்கு குறிப்பிடத்தக்கது. அவள் இந்திய தேசிய காங்கிரஸ் இன் சார்பில் மகளிர் மேம்பாடு மற்றும் ஊரக வளர்ச்சி பற்றி மைசூாில் உரை நிகழ்தினாா்.  

பன்யாம் கிராம வளர்ச்சிக்காகத் தனது பல நிலங்களை நன்கொடையாக அளித்தார். கர்னூலில் இந்திய தேசிய காங்கிரஸ் குழுவின் உறுப்பினராகப் பணியாற்றும் போது அவள் ஐ.என்.சி யின் தலைமையில் சமூக பிரச்சினைகளைக் குறித்து ஆண்டுதோறும் மாநாடுகள் நடத்தினார், மேலும் பல உரையாடல்களை நிகழ்த்தினாா். அவள் ஒரு மற்றும் தாழ்த்தப்பட்ட சாதிகள் கல்வி கற்கும் தனது முயற்சிகளுக்கு அவள் மிகவும் அறியப்பட்டவராக திகழ்ந்தாா்.  

## மகிளா சமாஜம்
ஏப்ரல் 16, 1962 இல், வனஜா பாய் மகிளா சமாஜம் (மகளிர் மேம்பாட்டு சங்கம்) என்ற அமைப்பை உருவாக்கினார். அதில் அவள் முதல் தலைவராகவும், பொருளாளராகவும் இருந்தார்.
# குள்ள கேவென்டிஷ் வாழை


**குள்ள கேவென்டிஷ் வாழை** (*Dwarf Cavendish banana*) என்பது பரவலாக வர்த்தக ரீதியாக வளர்க்கப்படும் வாழை மரம் ஆகும். குள்ள கேவன்டிஷ் எனப் பெயர் வரக்காரணம் இதன் பொய்த்தண்டின் உயரமே தவிர பழத்தைக் குறிப்பதில்லை. இளம் தாவரங்களின் இலைகளில் கருஞ்சிவப்பு அல்லது ஊதா நிறப் பொட்டுகள் போன்று காணப்படுகின்றன. ஆனால் முதிர்ச்சியடைந்த இலைகளில் இவை காணப்படுவதில்லை. இது கேவென்டிஷ் குழுவிலிருந்து மிகவும் பொதுவாக பயிரிடப்படும் வாழை வகைகளில் *கிராண்ட் நைனுடன்* ஒன்றாகும்.  

## சாகுபடி வரலாறு
கவென்டிஷ் வாழையானது டேவன்ஷயரின் ஆறாவது கோமகனான வில்லியம் கேவென்டிஷ் என்பவர் ஞாபகமாக பெயரிடப்பட்டது. இவை ஐரோப்பாவில் முதன்முதலாக அறியப்பட்டதில்லை என்றாலும் 1834 இல் ஆல்டன் டவர்சின் மதகுருவால் கேவெண்டிஷிற்கு மரியாதை செலுத்தும்விதமாக அளிக்கப்பட்டது. காவென்டிஷின் தோட்டக்காரர் அவற்றைப் பயிரிட்டு வளர்த்தார். பாக்ஸ்டனால் இவ்வாழை வகைக்கு கேவண்டிஷின் பெயரிடப்பட்டது 1888ஆம் ஆண்டில், கேனரி தீவுகளிலிருந்து வாழைப்பழங்கள் இங்கிலாந்திற்கு தாமஸ் பிளைப்பால் இறக்குமதி செய்யப்பட்டது. இந்த வாழைப்பழங்கள் தான் இப்பொழுதுள்ள குள்ள கேவென்டிஷ் இனத்தைச் சேர்ந்தவை என்று அறியப்படுகின்றன.  

## வகைப்பாட்டியல்
இதன் ஏற்றுக்கொள்ளப்பட்ட பெயரானது **மூசா** (ஏஏஏ குழு) 'குள்ள கேவென்டிஷ்' ஆகும். இதனுடைய ஒத்தப் பெயர்கள்:  
- *மூசா அகுமினாடா* எல். ஏ. கோலா
- *மூசா நானா* ஜே. டி லுரோரோ (மொபோட்டில் ஏற்றுக்கொள்ளப்பட்டது)
- *மூசா நானா* ஏக். ஜெனரல் டி
- *மூசா சைன்னிசிசு* ஆர். ஸ்வீட்
- *மூசா சைனிசெசு* பி. ஏ. சாகோட் முன்னாள் ஜே. ஜி. பேக்கர்
- *மூசா சைனிசெசு* பி. ஏ. சாகோட்
- *மூசா சைனிசெசு* ஆர் ஸ்வீட் முன்னாள் எச் பி. எ. சாகோட்
மற்ற பொதுவான பெயர்கள் குளூ கோம் காம், பிசாங்க் செர்னாடா, சீன வாசை, கேனரி வாழை முதலியன.  
## விளக்கம்
யின் நெருங்கியத் தோற்றம்]]  

குள்ள கேவென்டிஷ் வாழை மரங்களின் இலைகள் அகலமாகவும், இலைக்காம்பு குட்டையானவும் இருக்கும். இதன் குள்ளத் தன்மையானது, நிலையானதாகவும், காற்றிலிருந்து பாதிப்பின்றி, மரத்தை நிர்வகிக்க எளிதாகவும் அமைகிறது. இதன் வேகமான வளர்ச்சியானது கூடுதலாக, பயிர்ச்செய்வதற்கு சிறந்ததாக அமைகிறது. இந்த சாகுபடியை எளிதில் அடையாளம் காணக்கூடிய குணாதிசயங்களாக ஆண் பூவடிச்செதில் மற்றும் மலர்கள் உதிர்வதில்லை பண்புகளாகும். குள்ள கேவென்டிஷ் பயிரிடும் வகையின் பழங்கள் 15 முதல் 25 செ.மீ. நீளமும் மெல்லிய தோலினையும் உடையது. ஒவ்வொரு தாவரமும் 90 சீப்பு வாழைப்பழங்களைக் கொண்டது.
# ரியோ டி ஜெனிரோ தாவரவியல் பூங்கா



**இரியோ டி செனீரோ தாவரவியல் பூங்கா** *(Rio de Janeiro Botanical Garden)* அல்லது **ஜார்டிம் பொட்டானிகோ** இரியோ டி செனீரோவின் "சோனோசுல்" தென் மண்டலத்தில் உள்ள ஜார்டிம் பொட்டானிக்கோ மாவட்டத்தில் அமைந்துள்ளது.  

இந்தத் தாவரவியல் பூங்கா, பிரேசிலிய, வெளிநாட்டு தாவரங்களின் பன்முகத் தன்மையைக் காட்டுகிறது. 54 எக்டேர் பரப்பளவில் இங்கே சுமார் 6,500 தாவரஇனங்கள் (சில அழிந்து வருபவை உட்பட) பரவிக்கிடக்கின்றன. மேலும் இங்கே பல பசுமை இல்லங்களும் உள்ளன. இந்த பூங்காவில் வரலாறு, கலை, தொல்பொருள் சிறப்பு வாய்ந்த நினைவுச் சின்னங்கள் உள்ளன. இங்குள்ள முக்கியமான ஆராய்ச்சி மையத்தில் 32,000 எண்ணிக்கைக்கும் அதிகமான தொகுதிகளுடன் தாவரவியல் நிபுணத்துவம் வாய்ந்த, அந்த நாட்டிலேயே மிக சிறந்த, நூலகம் ஒன்று உள்ளது.  

இது போர்ச்சுகலின் போர்த்துக்கலின் ஆறாம் யோவான் என்ற அரசரால் 1808 இல் நிறுவப்பட்டது. முதலில் மேற்கிந்திய தீபகற்பத்திலிருந்து இறக்குமதி செய்யப்பட்ட ஜாதிக்காய், மிளகு மற்றும் இலவங்கப்பட்டை போன்ற மசாலாப் பொருள்களைப் பழக்கப்படுத்திக்கொள்ள வேண்டுமென்ற நோக்கத்துடன் 1822 ஆம் ஆண்டில் பொதுமக்களுக்காக இந்த தோட்டம் திறக்கப்பட்டது, தற்போது டிசம்பர் 25, ஜனவரி 1 தவிர, ஒவ்வொரு நாளும் பகல் நேரங்களில் திறக்கப்படுகிறது.  

140 எக்டேர் பரப்பளவுள்ள இப்பூங்கா 'கோர்கோவாடோ' மலை அடிவாரத்தில் மீட்பரான கிறிஸ்து (சிலை)க்கு வலதுபுறமாக கீழே அமைந்துள்ளது, இங்கு 900 வகையான பனை மரங்கள் உட்பட 6,000 க்கும் அதிகமான வெப்பமண்டல, துணை வெப்பமண்டல தாவரவகைகளும் மரங்களும் உள்ளன.  

நுழைவாயிலிலிருந்து பூங்காவிற்கு செல்லும்போது 750 மீட்டர் நீளமுள்ள 134 பனை மரங்கள் ஓரங்களில் அழகாக அமைந்துள்ளதைக் காணலாம். இந்த மரங்கள் அனைத்தும் நெடுங்காலத்திற்கு முன் மின்னலால் அழிப்பட்ட ஒரே தாய்மரத்திலிருந்துதான் தோன்றியுள்ளன. பூங்காவின் சுமார் 40% பகுதி மட்டுமே பயிரிடப்படுகிறது, மீதமுள்ள பகுதி அட்லாண்டிக் காடாகவும் 'கோர்கோவாடோ' மலைச் சரிவாகவும் உள்ளது. இந்த பூங்கா தேசிய மரபு கலை, வரலாற்று நிறுவனத்தால் பாதுகாக்கப்படுகிறது, மேலும் 1992 ஆம் ஆண்டில் யுனெஸ்கோவால் ஓர் உயிர்க்கோள இடமாகக் குறிப்பிடப்பட்டது.  

இந்தத் தாவரவியல் பூங்காவில் பிரேசிலில் அதிகளவில் தாவரவியல் ஆய்வுகளை உருவாக்கும் ஒரு முதன்மையான ஆராய்ச்சி நிறுவனம் இருக்கிறது. இப்பூங்காவில் புது வகை வெப்பமண்டலத்தாவரங்களைக் கண்டறிந்து பாதுகாக்ககூடிய தொகுப்புமுறையியல் வ்ல்லுனர்கள் உள்ளனர்.  

புரோமேலியாட் மலா்கள், ஆர்கிட் வகை தாவரங்கள், ஊனுண்ணிச் செடிகள், கள்ளிச்செடிகள் ஆகியவை இப்பூங்காவின் தொகுப்புக்களுள் அடங்கும். இதில் பிரேசிலின் மிகப்பெரிய தாவரவியல் நூலகமும் உலர்ந்த பழங்களும், அரிய பிரேசிலிய தாவரங்களும் பல புகைப்படங்களும் உள்ளன.  

மேலும், மனிதர்களுக்கு பழக்கமாகி, அதனால் காடுகளில் இருப்பதைக் காட்டிலும் மிகவும் எளிதாக மனிதர்களால் உற்றுநோக்கப்படக்கூடிய 140 வகையான பறவைகள் இந்த பூங்காவில் உள்ளன. இவற்றுள் இரட்டை அலகு துக்கான் பறவை, கிண்ணிக்கோழி மற்றும் வெள்ளை  
-கழுத்து பருந்து ஆகியவை அடங்கும். கபூசின் வகை முகமூடிக் குரங்குகளும் குடும்பி உள்ள சிறிய குரங்குகளும் அடிக்கடி இந்த தாவரவியல் பூங்காவில் காணப்படுகின்றன.  

இந்த பூங்காவில் ஆர்வமூட்டுவனவாக ஒரு பழைய வெடி மருந்து தொழிற்சாலை, இலேகா ஃரை இலியண்டிரோ குளத்தில் உள்ள விக்டோரியா லில்லி மலர்கள், ஜப்பானிய தோட்டம், பல சிற்பங்கள், நீரூற்றுகள் ஆகியனவும் உள்ளன.  

## படத்தொகுப்பு
<>  

</>
# சுற்றுச்சூழல் சமூக அறிவியல்

**சுற்றுச்சூழல் சமூக அறிவியல்** (Environmental social science) என்பது மனிதர்களுக்கும் இயற்கைச் சூழலுக்கும் இடையே உள்ள தொடர்புகளின் பரந்த, இடைநிலை ஆய்வு ஆகும். சுற்றுச்சூழல் சமூக விஞ்ஞானிகள் மானுடவியல், தகவல் தொடர்பு ஆய்வுகள், பொருளாதாரம், புவியியல், வரலாறு, அரசியல் அறிவியல், உளவியல் மற்றும் சமூகவியல் ஆகிய துறைகளுக்குள்ளும் மற்றும் இடையேயும் வேலை செய்கிறார்கள்; மேலும், இத்துறையினர் சுற்றுச்சூழல் ஆய்வுகள், மனித சூழலியல் மற்றும் அரசியல் சூழலியல், சமூக தொற்றுநோயியல் போன்றவற்றின் இடைநிலைத் துறைகளிலும் பணியாற்றுகின்றனர்.  

## கருத்தாக்கங்கள், களங்கள் மற்றும் கருத்துகள்
சுற்றுச்சூழல் சமூக அறிவியலில் உள்ள கருத்தியல்கள், களங்கள் மற்றும் கருத்துக்கள் சமூக உறவுகள், நிறுவனங்கள் மற்றும் மனித செயல்பாடுகளில் பின்னிப்பிணைந்த சுற்றுச்சூழல் பிரச்சினைகளை வெளிப்படுத்துவதை நோக்கமாகக் கொண்டுள்ளன, அவை சுற்றுச்சூழலை தொடர்ந்து வடிவமைக்கின்றன அல்லது சுற்றுச்சூழலால் வடிவமைக்கப்படுகின்றன. உதாரணமாக, அரசியல் சூழலியல் என்பது சுற்றுச்சூழல் ஆய்வுகளில் அதிகார உறவுகள் மற்றும் இயற்கை மற்றும் சமூகத்தின் கூட்டு உற்பத்தி ஆகியவற்றை மையமாகக் கொண்ட ஒரு துறையாகும். தத்துவார்த்த உத்வேகங்களானவை அரசியல் பொருளாதாரம், பிந்தைய கட்டமைப்புவாதம் மற்றும் விவசாய ஆய்வுகள் போன்ற பல்வேறு ஆதாரங்களில் இருந்து எடுக்கப்படுகின்றன. மனித சுற்றுச்சூழல் உறவுகள் "அமைப்பு" (அரசியல், பொருளாதாரம், அதிகார உறவுகள்) மனித உறவுகள் மற்றும் சுற்றுச்சூழல் உறவுகளில் பின்னிப்பிணைந்த கட்டமைப்புகளின் முழு வலையமைப்பு வழியாகவும் எதிரொலிக்கின்றன.
# அணுக் கோட்பாடு

வேதியியலிலும் இயற்பியலிலும் **அணுக் கோட்பாடு** அல்லது **அணுவியல் கொள்கை** (*Atomic theory*) என்பது பொருள்களின் இயல்பை விளக்கும் ஓர் அறிவியல் கொள்கை ஆகும். எல்லாப் பொருள்களையும் தொடர்ந்து சிறிய சிறிய கூறுகளாகப் பிரித்துக் கொண்டே இருக்க முடியும் என்று முன்னர் நிலவி வந்த கருத்துருவாக்கத்திற்கு எதிராக, பொருள்கள் அணு என்னும் தனித்தனி அலகுகளால் ஆனவை என்னும் கருத்தை அணுவியல் கொள்கை முன்வைக்கிறது. பழங் கிரேக்கத்தில் ஒரு தத்துவக் கருத்தாகத் தோன்றிய இக்கொள்கை, பிறகு 19-ஆம் நூற்றாண்டில் வேதியியல் துறையில் உண்டான பல கண்டுபிடிப்புகளால் அறிவியல் புலத்தினுள் நுழைந்தது. பொருள்கள் துகள்களால் ஆனதைப் போன்ற இயல்பைப் பெற்றிருப்பதை அக்கண்டுபிடிப்புகள் காட்டின.  

"துளைக்கமுடியாத" என்னும் பொருளைக் கொண்ட **atomos** என்னும் கிரேக்க வேர்ச்சொல்லில் இருந்து உருவான சொல் தான் அணு (atom). ஆனால் 20-ஆம் நூற்றாண்டில் மின்காந்தவியல், கதிரியக்கம் போன்ற துறைகளில் ஏற்பட்ட மாற்றங்கள், அணு என்பது அதற்கும் மேல் பிரிக்க முடியாத ஒன்றல்ல; உள் அணுக்கருத் துகள்களால், குறிப்பாக எதிர்மின்னி, நேர்மின்னி, நொதுமி ஆகியவற்றால் ஆனவை என்பதைக் காட்டின. இவ்வாறு அணுவைப் பிரிக்க முடியும் என்பதைக் கண்டுகொண்ட அறிவியலாளர்கள், பிறகு துளைக்க முடியாத அணுவின் கூறுகளை அடிப்படைத் துகள்கள் என்று அழைக்கலாயினர். அறிவியலில், உள் அணுக்கருத் துகள் பற்றிய பிரிவு துகள் இயற்பியல் என்று அழைக்கப் படுகிறது. இப்புலத்தில் தான் பொருள்களின் உண்மையான அடிப்படை இயல்பு பற்றி அறிந்து கொள்ள முடியும் என்று நம்பப் படுகிறது.  
## டால்டனின் அணுக் கோட்பாடு
ஜான் டால்டன் என்ற ஆங்கிலப் பள்ளி ஆசிரியர் இதுவரை கண்டறிந்த வேதிச்சேர்க்கை விதிகள் மற்றும் கிரேக்க தத்துவஞானிகளின் கருத்துக்களை மனதில் வைத்துக்கொண்டு அணுக் கொள்கையினை வெளியிட்டார் அவை;  
1. ஒவ்வொரு பருப்பொருளும் மிகச் சிறிய பிரிக்கமுடியாத துகள்களான அணுக்களால் உண்டாக்கப்பட்டது.
1. அணுக்களை ஆக்கவோ அழிக்கவோ முடியாது
1. ஒருதனிமத்தின் அணுக்கள் யாவும் எல்லாவகையிலும் ஒரேமாதிரியாக இருக்கும்
1. வெவ்வேறு தனிமங்களின் அணுக்கள் எல்லாவகையிலும் வெவ்வேறாக இருக்கும்
1. மாறுபட்ட தனிமங்களின் அணுக்கள் ஒன்றுடன் ஒன்று குறிப்பிட்ட, எளிய மற்றம் முழு எண் விகிதத்தில் இணைந்து சேர்ம அணுக்களை உருவாக்கும்
1. வேதிவினைகளில் ஈடுபடும் மிகச் சிறிய துகள் அணுவாகும்.
# சிக்மி டோர்சி தேசியப் பூங்கா (பூட்டான்)


**சிக்மி டோர்சி தேசியப் பூங்கா** (*Jigme Dorji National Park*) ஆனது மறைந்த முன்னாள் அரசர் ஜிக்மே தோர்ஜி வாங்சுக் என்பாரின் பெயரில் பெயரிடப்பட்டுள்ளது. இது பூட்டானின் இரண்டாவது மிகப்பெரிய தேசிய பூங்கா ஆகும். இது கிட்டத்தட்ட மொத்த காசா மாவட்டத்தையும், திம்பு மாவட்டத்தின் வடக்குப் பகுதிகளையும், பாரோ  புனாகா, மற்றும் வாங்டி போட்ராங் மாவட்டங்களையும் சுற்றுப்பகுதிகளாகக் கொண்டுள்ளது. இது 1974 ஆம் ஆண்டு நிறுவப்பட்டது. நான்கு புறமும் 4316 சதுர கிலோ மீட்டர் பரப்பளவில் பரந்து விரிந்து காணப்படுகிறது. இதனால், 1400 முதல் 7000 மீட்டர் வரையிலான உயரத்தில் பூட்டானின் உள்ளடக்கியுள்ள மூன்று காலநிலை மண்டலங்களிலும் பரவியுள்ளது. 1,000 குடும்பங்களில் சுமார் 6,500 பேர் இந்த பூங்காவிற்குள்ளேயே வேளாண்மை மற்றும் கால்நடை வளர்ப்பு ஆகியவற்றின் மூலம் வாழ்வாதரம் பெற்று வாழ்ந்து வருகின்றனர்.  

யுனெஸ்கோவினுடைய பூட்டானின் தற்காலிகப் பட்டியலில் இந்தப் பூங்காவானது தற்காலிகத் தலமாகப் பட்டியலிடப்பட்டுள்ளது.  

## கலாச்சார தளங்கள்
சிக்மி டோர்சி தேசியப் பூங்காவில் கலாச்சார மற்றும் பொருளாதார முக்கியத்துவத்தைக் கொண்டுள்ள பல இடங்கள் காணப்படுகின்றன. இப்பூங்காவிலுள்ள சமோல்கரி மலை மற்றும்  சிட்சு டிரேக் மலை  ஆகியவை உள்ளூர் தெய்வங்களின் வீடுகளாக வணங்கப்படுகின்றன. லாங்சி சோங் மற்றும் காசா சோங் கோட்டைகள் வரலாற்று முக்கியத்துவம் வாய்ந்த இடங்களாகும். இந்தப் பூங்காவில் உள்ள உறைபனி ஏரிகள் மோ ஆறு, வாங்டி ஆறு  மற்றும் பா ஆறு போன்ற ஆறுகளுக்கு ஆதாரங்களாக உள்ளன.  

## பனிப்பாறைகள்
சிக்மி டோர்சி தேசியப் பூங்கா வடக்கு கசா மாவட்டத்தின் பெரும்பகுதியை உள்ளடக்கியது, இதில் லுனானா மற்றும் லயோ தாலுகாக்களும்  அடங்கும். இந்த தாலுகாக்களில் மிகவும் குறிப்பிடத்தக்க அளவிலான அழிவுகரமான பனிமழை காரணமாக ஆபத்தான பனிப்பாறைகள் காணப்படுகின்றன. வரலாற்றில்  பதிவுசெய்யப்பட்டுள்ள இந்தப் பனிப்பாறைகள், காலப்  போக்கில் கணிசமாகக் கரைந்துவிட்டன. இதனால் ஏற்பட்ட வெள்ளப்பெருக்குகளால் உயிரிழப்பு ஏற்பட்டன. பூங்காவில் உள்ள பனிப்பாறைகள் மற்றும் பனிக்கட்டி ஏரிகளில் தார்தோமி, லுக்கே Luggye, மற்றும் டெரிகாங் போன்றவை முதன்மையானவையாகும். பருவகாலங்களில் வெள்ள அச்சுறுத்தலைத் தவிர்க்கும் வகையில் தற்காலிக முகாம்கள் அமைத்துப் பூங்கா ஊழியர்கள் வேலை செய்கிறார்கள்.  
சிகரத்தில் உள்ள சிக்மி டோர்சி தேசிய பூங்கா, பூட்டான்.</>]]
# வேதியியல் கல்வி

"வேதியியல் கல்வி" என்பது இடநிலைப் பள்ளிகளுக்கும், பல்கலைக்கழகங்களுக்கும் வேதியியல் கற்பித்தல் (teaching of chemistry)மீது கவனம் செலுத்துவதற்குரிய அனைத்துப் பகுதிகளையும் உள்ளடக்கி வெளிவரும் ஒரு பத்திரிகை ஆகும்.  

இதன் ஆசிரியர் பால் மேக்லன்(Paul MacLellan)  

இது மொபைல் சாதனங்களுக்கான செயலியாகவும் உள்ளது.  

இது மதிப்புக்குரிய வேதியியல் சமுதாயம், (Royal Society of Chemistry) என்ற அமைப்பினால் வெளியிடப்பட்டு வருகிறது.  

மேலும் இது வேதியியல் கல்வி ஆராய்ச்சி மற்றும் நடைமுறையில் வெளியீடான வேதியியல் செயல்முறை மதிப்பீட்டு கல்வி இதழையும் வெளியிடுகிறது. இதன் கட்டுரைகளை சம காலத்தில், அதே தலைப்பில் பணிபுரியும் ஆய்வாளர்களால் மதிப்பிடப்படுகிறது.  

இது மாதம் இருமுறை பதிப்புப் பத்திரிகையாகவும், ஒரு வலைப்பதிவாகவும் மின்னிணைப்பு கணினித் தொடர்பிலும் வெளியிடப்படுகிறது
# கதா அருவி

கதா அருவி  இந்தியாவின் மத்தியப்பிரதேச மாநிலம் பன்னா மாவட்டத்தில்  உள்ளது. இது இந்தியா<nowiki/>வின் 36 வது மிக உயர்ந்த நீர்வீழ்ச்சி<nowiki/>யாகும்.  

## அருவி
கதா  அருவி 91 மீட்டர் (299 அடி) உயரத்தில் உள்ளது.  

## அமைவிடம்
காதா நீர்வீழ்ச்சியின் அமைவிடம் NH 75 இல் இருந்து பன்னாவிற்கு அருகில் அமைந்துள்ளது.  

## மேலும் காண்க
- List of waterfalls in India
- List of waterfalls in India by height
# திருமூர்த்தி கோவில் மண்டகப்பட்டு

**திருமூர்த்தி  கோயில்**  ஒரு இந்து மதம் கோவில்.இது  மண்டகப்பட்டு கிராமத்தில் அமைந்துள்ளது. இக்கிராமம் இந்தியாவிலுள்ள  தமிழ்நாடு மாநிலத்தில், விழுப்புரம் மாவட்டத்தில் அமைந்துள்ளது., பாறையால்  வெட்டப்பட்ட குகை கோவில் பல்லவ ஆட்சியாளர் முதலாம்  மகேந்திரவர்மநாள் உருவாக்கப்பட்ட இந்து கோவில் தமிழ்நாட்டின்  .பழமையான இந்து கடவுள் கல் சன்னதியாக கண்டுபிடிக்கப்பட்டது   முதலாம் மகேந்திரவர்மன் கல்வெட்டுகள் ஓன்று    செங்கல், சாந்து, மரம் அல்லது மெட்டல்.பயன்பாடு இல்லாமல் கல் குடைவறைகோவில் இவர் உருவாக்கியுள்ளார்.என்று கூறுகிறது.
# மண்டகப்பட்டு குடைவரைக் கோயில்


**மண்டகப்பட்டு குடைவரைக் கோயில்** அல்லது **மண்டகப்பட்டு திருமூர்த்தி கோவில்** என்பது தமிழ் நாடு, விழுப்புரம் மாவட்டத்திலுள்ள மண்டகப்பட்டு என்னும் ஊரில் அமைந்துள்ள குடவரைக் கோயிலாகும்.  

## அமைவிடம்
இக்கோயிலானது விழுப்புரத்திலிருந்து 19 கி.மீ. தொலைவிலும், செஞ்சியிலிருந்து 17 கி.மீ தொலைவிலும் உள்ளது. இங்குள்ள முதன்மைச் சாலையில் இருந்து குடவரைக் கோயிலுக்குச் செல்ல பேருந்து வசதி இல்லை என்பதால் ஒரு கி.மீ. தொலைவுக்கு நடந்து செல்லவேண்டும்.  

## வரலாறு
**இலக்சிதன் கோயில்** என அழைக்கப்படும் இந்தக் குடைவரை கோயில். கி.பி. 590 முதல் கி.பி. 630 வரை தமிழகத்தை ஆட்சி புரிந்த பல்லவ மன்னனான முதலாம் மகேந்திரவர்மனால் அமைக்கப்பட்டது இக்கோயில். வட தமிழ் நாட்டின் முதல் குடைவரைக் கோயில் மற்றும் தமிழ்நாட்டு குடைவரைகளில் ஆண்டு குறிப்பிடப்பட்ட பழமையான கற்கோயில் என்றவகையில் தமிழகக் கட்டிடக்கலை வரலாற்றில் இது ஒரு திருப்புமுனையாகக் கருதப்படுகின்றது.  

இக்கோயிலில் பிரம்மன், விட்டுணு, சிவன் ஆகியோருக்கு மூன்று தனித்தனி சன்னதிகள் அமைக்கபட்டுள்ளன. ஆனால் தற்போது திருமேனிகள் ஏதும் இல்லை. குடைவரையின் வாயிலில் பிரம்மாண்டமான துவாரபாலகர்கள் சிலைகள் உள்ளன.  
இக்குடைவரையில் காணப்பட்ட முதலாம் மகேந்திரவர்மனின் வடமொழிக் கல்வெட்டு உள்ளது.  

கல்வெட்டு வாசகம்:  
:*EtadanishTamadrumamalOhamasudham vichitra chitEna nirmA pitanrupENabrahmEsharaviShNulakSitAyanam*  
தேவநகரி எழுத்து வடிவத்தில் மொழிபெயர்க்கபட்ட கல்வெட்டு:  
:अतद्निष्टकंद्रुं(मलो)-  
:हमसुधं (विचित्रचि)त्तेन  
:निम्मर्पितन्न्रपे(ण) ब्रह्मो –  
:श्वरविष्णुल(क्षि)तायनं  
தமிழ் மொழிபெயர்ப்பு:  
:"பிரம்மன், சிவன், விட்டுணு ஆகியோருக்கு அருப்பணிக்கப்பட்ட கோயில் இரும்பு, மரம், செங்கல், சுதை போன்றவற்றை பயன்படுத்தாமல் விசித்திரச்சித்தனால் குடையப்பட்டது".
# ராமேஷ்வர் லால் தூடி

**இராமேசுவர் லால் தூடி** (*Rameshwar Lal Dudi*) என்பவர் இராசத்தான் சட்டமன்றத்தில் எதிர்க்கட்சித் தலைவராக இருந்தவர் ஆவார். தூடி முதல் முறையாக இராசத்தான் சட்டமன்றத்திற்கு 2013 ஆம் ஆண்டில் பிகானேர் மாவட்டத்தில் நோகா தொகுதியில் இந்திய தேசிய காங்கிரசு கட்சியியன் சார்பில் போட்டியிட்டு வெற்றி பெற்றதன் மூலம்தேர்ந்தெடுக்கப்பட்டார். இவர் 1999 ஆம் ஆண்டு முதல் 2004 முடிய உள்ள காலகட்டத்தில் பிகானேர் நாடாளுமன்றத் தொகுதியில் போட்டியிட்டு வெற்றி பெற்றதன் மூலம் 13ஆம் மக்களவையின் உறுப்பினரானார்.
# 1701 (எண்)

**1701 என்பது 1702 க்கு முந்தைய மற்றும் 1700 க்குப் பின் இருக்கும் இயல் எண் ஆகும்.**  

## கணிதத்தில்
1701 என்பது ஒற்றைப்படை எண்,   ஸ்டிர்லிங் எண்ணின் இரண்டாவது வகைமற்றும் ஒரு தசகர எண்.  

## பிற துறைகளில்
- ஸ்டார் ட்ரெக் அறிவியல் புனைகதையில் , NCS-1701 என்பது யுஎஸ்எஸ் எண்டர்பிரைஸ் என்பது பல நட்சத்திரங்களுக்கான பெயராகும். இந்த கப்பல்களில்   பிரபஞ்சத்தில் கற்பனையான குவிய புள்ளிகளை  உருவாக்கியவர்  ஜீன் ரோடன்பெர்ரி
# சக்கராசனம்



**சக்கராசனம்** (*Chakrasana*) என்பது உடலை சக்கரம் போல் வளைத்துக் காட்டும் ஒரு ஆசனப்பயிற்சி நிலையாகும். இச்சொல்லின் பொருள் சமசுகிருத மொழியில் இருந்து வந்ததாகும். "சக்ரா" என்றால் சக்கரம் எனவும் ஆசனம் என்றால் நிலை என்றும் பொருளாகும். பார்ப்பதற்கு மேற்புறமாக நோக்கி அமைந்துள்ள வில்லை போன்று இந்நிலை தோன்றும். உடம்பை பின்புறமாக வளைத்து செய்யும் இந்த ஆசனம் அசுதாங்க வினையசா யோகாவை முடிக்கும் வரிசை நிலையாகும். இந்த ஆசனம் முதுகெலும்புக்கு பெரும் நெகிழ்வுத்தன்மையை அளிக்கிறது. களரி, உடற்பயிற்சி விளையாட்டுப் பிரிவுகளில் இந்த உடல் அமைப்பு நிலை ஒரு பாலம் என்று அழைக்கப்படுகிறது.  

## தோற்றமும் பெயர்க்காரணமும்

உர்துவா தனுராசனா என்ற பெயர் ஒரு சமசுகிருத சொல்லாகும். உர்துவா என்றால் மேல்நோக்கி என்றும் தனுரா என்றால் வில் என்றும் பொருள் என்பதால் மேல் நோக்கிய வில் என்ற சொற்களாக இப்பெயர் பெறப்பட்டுள்ளது. மேலும், சக்ராசனா என்ற பெயருக்கு சக்கரம் போன்று அமரும் நிலை என்றும் பொருள் கொள்ளப்படுகிறது.  
இந்த நிலை 19 ஆம் நூற்றாண்டில் சிறீதத்வானிதியில் பரியங்காசன படுக்கை நிலை என விளக்கப்பட்டுள்ளது.  

## விளக்கம்

இந்த ஆசனத்தின் பொது வடிவத்தில் பயிற்சியாளர் மல்லாந்து படுத்துக் கொள்ள வேண்டும். கை, கால்கள் , மற்றும் அடிவயிறு போன்றவற்றை தரையிலிருந்து வானத்தை நோக்கி வளைக்க வேண்டும். மல்லாந்து பார்த்த நிலையில் மூச்சை இழுத்தபடி கால்களை மடக்கி பாதங்களை புட்டங்களின் அருகில் வைத்துக் கொள்ள வேண்டும். இரு முழங்கைகளையும் மடித்து உள்ளங்கை காதுகளுக்கு அருகில் உள்நோக்கி தரையில் படுமாறு வைத்துக் கொள்ள வேண்டும். கைகளையும், கால்களையும் தரையில் நன்றாக ஊன்றி மூச்சை வெளியில் விட்டபடி உடலை மேலே தூக்க வேண்டும். பின்னர், இயல்பாக ஐந்து மூச்சுக்கள் விட்ட பிறகு மெதுவாக மீண்டும் முன்நிலைக்கு வரவும். நன்கு பயிற்சி பெற்றவர்கள் சக்கர முதுகை மலைபோல குவித்து அப்படியே நகர்வதும் உண்டு. சிலர் முதுகை மேல் நோக்கி வளைத்து கைகளை கால்களாக்கி நடப்பதும் உண்டு  

## நன்மைகள்

முதுகு எலும்புகளைப் பலப்படுத்துவதுடன் புத்துணர்ச்சியை அளிக்கிறது. நீண்ட நேரம் மேசையில் அமர்ந்து கணினி பயன்படுத்துவோர்களுக்கு மன அழுத்தம், கோபம் மற்றும் கூன் முதுகு வராமல் தடுக்கும்.  

## மாறுபாடுகள்

இந்த வகை யோகாசனம் பல்வேறு மாறுபட்ட நிலைகளைக் கொண்டுள்ளது. அவை:  
- **ஏகா பாதா உர்துவ தனுராசனம்**: வானத்தை நோக்கி ஒரு காலை நேராக உயர்த்தி வில்லைப் போல உடலை வளைக்கும் நிலை
- **ஏகா அசுட்டா உர்துவா தனுராசனம்**: தரையிலுள்ள ஒரு கையை எடுத்து உயர்த்தி தொடை அல்லது முட்டியில் வைத்துக் கொள்ளும் நிலை
- **கேமட்கராசனம்**: ஒரு கையை உயர்த்தி அதற்கு எதிரான காலை நேராக்கும் நிலை
- **சக்ரா பந்தாசனம்**: முன் கையை தரையில் வைத்து கைகள் குதிகால்களை பற்றிக் கொள்ளும் நிலை.
# குனே அருவி


**குனே அருவி** (*Kune Falls*),என்பது மகாராட்டிரா மாநிலமான புனே மாவட்டத்தில் லோனாவலாவில் உள்ள அருவியாகும். இது இந்தியாவின் 14 வது மிக உயர்ந்த நீர்வீழ்ச்சியாகும்.  

## அருவி
குனே அருவி, லோனாவலா கண்டாலா பள்ளத்தாக்கின்  மையத்தில் அமைந்துள்ளது  இது 200 மீட்டர் (660 அடி) உயரம் கொண்ட மூன்று கட்டட நீர்வீழ்ச்சிகளாகும்; மிக அதிக வீழ்ச்சியானது 100 மீட்டர் (330 அடி) உயரமாக உள்ளது.  

## மேலும்காண்க
- இந்திய அருவிகளின் பட்டியல்
# இலுப்பைப்பூ சம்பா (நெல்)



**இலுப்பைப்பூ சம்பா** (*Iluppai poo samba*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். சம்பா பட்டத்திற்கு ஏற்ற மத்தியகால நெல் இரகமான இது, 130 - 140 நாட்களில் அறுவடைக்கு வரக்கூடியது. வறட்சியைத் தாங்கி வளரும் திறனுடைய இந்த நெல் வகை, நெற்கதிர்கள் உரசும் போது மணம் வீசுக்கூடியதாக கூறப்படுகிறது. உடல் வலியை போக்க முக்கிய பங்குவகிக்கும் இந்த இலுப்பைப்பூ சம்பா, அதிக மருத்துவகுணம் உடையதாக கருதப்படுகிறது.  

## இவற்றையும் காண்க
- இலுப்பை (மரம்)
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# 3511 (எண்)

**3511** **மூவாயிரத்து ஐந்நூற்று பதினொன்று** என்பது 3510ஐத் தொடர்ந்து வரும் 3512க்கு முந்தைய இயல் எண்ணாகும்.  

3511 என்பது ஒரு பகா எண், மேலும் இது ஓர் *எமிர்ப்* ஆகும். இதன் இலக்கங்கள் தலைகீழாக மாற்றப்படும் போதும் வேறுபட்ட பகா எண்ணாக இருக்கும்.  

3511 என்பது ஒரு *வைஃபெரிச்* பகா எண்ணாகும். * என்ஜிடபுள்யூஎச் பீகர்* 1922-இல் கண்டறிந்ததும்மிகப் பெரியதுமாகும், மற்றொன்று 1093 எண்ணாகும். வேறு ஏதேனும் வைபெரிச் பகா எண்களாக இருந்தால், இவை 6.7 ஐ விட அதிகமாக இருக்கவேண்டும்.
# ஹிர்னி அருவி

**ஹர்னி அருவி , **இந்திய  மாநிலமான ஜார்கண்டில், மேற்கு சின்ங்பும் பகுதியில் அமைந்துள்ளது.  

## அருவி
ராஞ்சி பீடபூமியின் விளிம்பில், பாந்த்கோனை சுற்றி, ராம்கர் நதி ஹிரினி நீர்வீழ்ச்சியைப் போன்ற அகலமான நீரோட்டத்தில் 37 மீட்டர் (121 அடி) வீழ்ச்சியுற்றது. அடந்த வனப்பகுதியில் அமைந்திருக்கும், ஹிர்னி அருவி அழகிய இயற்கைகாட்சிகளுக்காக பெயர்பெற்றது.  

## போக்குவரத்து
ஹிர்னி அருவி ராஞ்சியில் இருந்து 62 கிலோமீட்டர் (39 மைல்) தூரத்திலும் குந்தியில் இருந்து 20 கி.மீ. (12 மைல்) தூரத்திலும்   சாய்பாசாவிலிருந்து 68 கிலோமீட்டர் (42 மைல்)தூரத்தில் ராஞ்சி-சாய்பாசா சாலையில் அமைதுள்ளது.  

## மேலும் காண்க
- List of waterfalls in India
- List of waterfalls in India by height
-
# இசைவின்மைப் பழக்கங்கள்

**இசைவின்மைப் பழக்கங்கள்**:  
துன்பம் தரும் சூழ்நிலையில் உணர்ச்சி வசப்படுத்துதலும் அதன் காரணமாகப் பொருந்தாச் செயல்களில் ஈடுபடுதலும் மனித இயல்பு. வாழ்வின் எல்லாப் பருவங்களிலும் ஏற்பட வாய்ப்புண்டு. துன்பச் சூழ்நிலைக்கு வளைந்து தரும் மனப்பாங்கு இருந்தால் அச்சூழ்நிலையின் அழுத்தம் குறையும்போது பொருந்தாச் செயல்களும் இயல்பாகவே மறைந்து விடும். ஆனால் சிலரிடம் சூழ்நிலை அபத்தம் குறைந்தாலும் கூட இப்பொருந்தாச் செயல்கள் மறைய சில வாரமோ அல்லது மாதங்களோ ஆகலாம்.  
நகம் கடித்தல், விரல் சூப்புதல், அடம் பிடித்து ஆர்ப்பாட்டம் செய்தல், சுய இன்பம் காணுதல் போன்றவை இசைவின்மைப் பழக்கங்களில் முக்கியமானவை.  

நகம் கடித்தல்:  
சிறுவர்களுக்குச் சுமார் ஒரு வயதில் ஏற்படும் இப்பழக்கம் பத்து முதல் பன்னிரண்டு வயது வரை நீடிக்கும். பகைமை, பதற்றம், பாதுகாப்பின்மை முதலிய உணர்வுகளை ஏற்படுத்தும் சூழ்நிலையில் இப்பழக்கம் உருவாகிறது. மன அழுத்தம் குறைவதற்கு இது வடிகாலாக இருப்பதால் நாளடைவில் இது நிரந்தரப் பழக்கமாகி விடுகிறது. எனவே, குழந்தைக்கு மன அழுத்தம் உருவாகும் சூழ்நிலையைப் பெற்றோர் அறிந்து அன்பும், அனுசரணையும் காட்டி, நிதானத்தைக் கடைப்பிடித்து இப்பழக்கத்தை மாற்ற முயல வேண்டும். அவ்வாறின்றிக் கோபத்துடன் குழந்தையைத் தண்டித்தால் இப்பழக்கம் மாறாமல் நிலைத்துவிடும்.  

விரல் சூப்புதல்:  
விரல் சூப்புதல் ஒரு வயதில் ஆரம்பித்த போதிலும்3 முதல் 5 வயது வரை தொடரலாம். ஐந்து வயதிற்கு மேலும் தொடர்ந்தால் குழந்தையின் மன வளர்ச்சிக் குறையை அது காட்டுகிறது. தாய்ப்பால் அருந்தும் வாய்ப்பற்ற குழந்தைகள், பால் குடியை மறக்காத குழந்தைகள், சவலைக் குழந்தைகள், நிராகரிக்கப்பட்ட குழந்தைகள் போன்றோரிடம் இப்பழக்கம் ஏற்படுகிறது. அது மட்டுமின்றித் தவறான குழந்தைப் பராமரிப்பு முத்லியனவும் இப்பழக்கம் ஏற்பட அடிகோலுகின்றன.  
இப்பழக்கத்தை மாற்றுவதற்காக விரலில் கசப்பான பொருளைத் தடவுதலும், கண்டிப்பதும் தவறாகும். குழந்தையின் மனநிலை அறிந்து பெற்றோர்கள் பக்குவமாகவும், அன்புடனும், ஆதரவுடனும் நடந்து இதனை மாற்ற முயல வேண்டும்  
இவை தவிர அடம்பிடித்து ஆர்ப்பாட்டம் செய்தல், சுய இன்பம் காணுதல், பொருட்களை உடைத்தல் போன்றவையும் இசைவின்மைப் பழக்கங்களே ஆகும். இவைகளுக்கும் அடிப்படைக் காரணங்களை மன நல மருத்துவரின் உதவியோடு கண்டறிந்து குணப்படுத்த முயல வேண்டும்.  

மன நோயும் இன்றைய மருத்துவமும்- டாக்டர். ஓ. சோமசுந்தரம், டாக்டர். தி. ஜெயராம கிருஷ்ணன் ஶ்
# இடையிருப்பு ஊராட்சி



**இடையிருப்பு ஊராட்சி** (*Edaiyiruppu Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1297 ஆகும். இவர்களில் பெண்கள் 621 பேரும் ஆண்கள் 676 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. மனப்படுகை
1. நெடுஞ்சேரி
1. இடையிருப்பு

## இடையிருப்பு கிராமத்தின் மக்கள்தொகை
2001 மக்கள் தொகை கணக்கெடுப்பின்படி, இடையிருப்புக் கிராமத்தின்  மொத்த மக்கள் தொகை எண்ணிக்கை 1297 ஆகும். இதில் 676 ஆண்களும், 621 பெண்களும் அடங்குவர். பாலின விகிதம் 919 ஆகவும், எழுத்தறிவு விகிதம்  58.53 ஆகவும் உள்ளது.
# நாயுடு குப்பம்



**நாயுடு குப்பம்** கிராமம், இந்தியாவின் தமிழ்நாடு மாநிலத்தில் உள்ள திருவள்ளூர் மாவட்டத்தின் ஒரு கிராமமாக அமைந்துள்ளது. இதன் தாலுகா கும்மிடிப்பூண்டி ஆகும்.  

## மக்கள் தொகை-புள்ளி விபரம்
2011 இந்திய  மக்கள் தொகை கணக்கெடுப்பின்படி நாயுடு குப்பம்,கிராமத்தில் 203 குடும்பங்கள்உள்ளது. எழுத்தறிவு விகிதம் ( மக்கள் தொகையில்  6 வயது மற்றும் அதற்கு கீழ் உள்ள குழந்தைகள்கல்வியறிவு  தவிர்த்து ) 52.15%.  
**விளக்கப்படங்கள் (2011 மக்கள் தொகை கணக்கெடுப்பு)**

| மக்கள் தொகை | 706 | 354 | 352 |  |
| --- | --- | --- | --- | --- |
| 6 வயது குழந்தைகள் கீழே உள்ளவர்கள் | 79 | 39 | 40 |  |
| தாழ்த்தப்பட்டோர் | 594 | 295 | 299 |  |
| பழங்குடி<nowiki/>யினர் | 0 | 0 | 0 |  |
| கல்வியறிவு | 327 | 187 | 140 |  |
| தொழிலாளர்கள் (அனைத்து) | 342 | 173 | 169 |  |
| முக்கிய தொழிலாளர்கள் (மொத்தம்) | 14 | 6 | 8 |  |
| முக்கிய விவசாயி தொழிலாளர்கள்: | 0 | 0 | 0 |  |
| முக்கிய விவசாயத் தொழிலாளர்கள்: | 3 | 1 | 2 |  |
| முக்கிய தொழிலாளர்கள்: வீட்டு தொழில் தொழிலாளர்கள் | 0 | 0 | 0 |  |
| முக்கிய தொழிலாளர்கள்: பிற | 11 | 5 | 6 |  |
| குறு தொழிலாளர்கள் (மொத்தம்) | 328 | 167 | 161 |  |
| குறு தொழிலாளர்கள்: விவசாயிகள் | 15 | 10 | 5 |  |
| குறு தொழிலாளர்கள்: விவசாயத் தொழிலாளர்கள் | 304 | 153 | 151 |  |
| குறு தொழிலாளர்கள்: வீட்டு தொழில் தொழிலாளர்கள் | 2 | 0 | 2 |  |
| குறு தொழிலாளர்கள்: மற்றவர்கள் | 7 | 4 | 3 |  |
| தொழில் அல்லாதவர்கள் | 364 | 181 | 183 | } |
# பூசண வித்து


**பூசண வித்து** எனப்படும் **டீலியோசுபோர்** *(Teliospore)* அல்லது **புழுதிச் செதில்** அல்லது **துருச்செதில்** அல்லது **வன்செதில்** என்பது தடித்த கலச்சுவருடைய ஓய்வு நிலையிலிருக்கும் பூஞ்சையின் இரு உட்கரு விதைச்செதில் ஆகும். இதிலிருந்து பேசிடியம் எனும் விதைச் செதில் தோன்றுகிறது.  
இது பூஞ்சைத் துருநோயை உருவாக்கும்.  

## தோற்றம்
பேசிடியம் எனும் நான்கு கலச்செதில், பலகலப் பூஞ்சைகளின் இருகல வன்செதிலிலிருந்து தோன்றுகின்றது. இருகல வன்செதில் விருந்தோம்பியை முதல் நிலை விருந்தோம்பியாகவும், நான்கு கல வன்செதில் விருந்தோம்பியை இரண்டாம் நிலை விருந்தோம்பியாகவும் கொண்டுள்ளது.  

## புற அமைப்பு
பூஞ்சை வன்செதில்கள் ஒன்று, இரண்டு, அல்லது பல உட்கருக்களைக் கொண்ட கலங்களாகும். இவை கருமை நிற, தடித்த கலச்சுவருடையவை. இருகலங்களைக் கொண்ட பூஞ்சை வன்செதில்கள் பக்சீனியா பேரினத்தில் காணப்படுகின்றன. இதன் கலச்சுவரின் நுனிப்பகுதி நன்கு தடிப்புற்று காணப்படும். இவை இரட்டை உட்கரு<nowiki/>க்களைக் கொண்ட கலங்கள் ஆகும். எனவே இவை முளைக்கும் போது, உட்கரு பிளவுபட்டு, குன்றல் பிரிவு வழி நான்கு கலங்களைக் கொண்ட பேசிடியம் தோன்றுகிறது. இதிலிருந்து தனிக்கரு உடைய நான்கு பேசிடியத் தனிச் செதில்கள் தோன்றுகின்றன.